**Farské oznamy**

**Krst Krista Pána rok B- (7. 1. 2024)**

|  |  |  |
| --- | --- | --- |
| Pondelok | O Duchu Svätom | 17.30 |
| Utorok |  | 7.00 |
| Streda | O sv. Jozefovi | 17.30 |
| Štvrtok |  | 7.00 |
| Piatok |  | 17.00 |
| Sobota |  | 17.00 Oblazov |
| Nedeľa | Druhá nedeľa v cezročnom období | 8.00 a 10.30 |

Touto nedeľou sa končí Vianočné obdobie a vstúpime do obdobia cez rok.

Dnes o 15.00 pozývam v rámci ružencového bratstva pomodliť sa ruženec na úmysly Panny Márie. Ja by som sa nezúčastnil, pôjdem požehnávať domy.

Koledníci z Dobrej noviny vykoledovali pre svojich kamarátov v Sudáne 1350 eur. Nech Pán odmení vašu štedrosť.

Po sv. omši je prvonedeľná zbierka pre potreby našej farnosti.

V piatok o 18.30 pozývam birmovancov na stretnutie do pastoračného centra.

Vzadu na stolíku si môžete zakúpiť časopis Naša žilinská diecéza za 1euro a Ostaňte v láske za 2,5 eur alebo si ich môžete zobrať.

Mladí muži, ktorí v sebe cítia povolanie ku kňazstvu, sa môžu formou prihlášky uchádzať o prijatie do Kňazského seminára sv. Gorazda v Nitre a zároveň na 6-ročné denné štúdium študijného odboru katolícka teológia. Zároveň ich prosím, aby to dali vedieť i na farský úrad.

Ďakujem ešte raz všetkým, ktorí akýmkoľvek spôsobom pomohli k dôstojnému sláveniu vianočných sviatkov. Chcem poďakovať i p. Gustávovi Beláčkovi a jeho priateľom za krásny Trojkráľový koncert. Ďakujem za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 16. Želám vám peknú nedeľu.